stanford-oval/wikipedia huggingface dataset:
טאלין
אוכלוסין

נכון ל-1 בינואר 2009 היו רשומים בעיר 404,005 תושבים.
מספר תושבים בעבר:
1816: 12,000
1834: 15,300
1851: 24,000
1881: 45,900
1897: 58,800
1925: 119,800
1959: 283,071
1989: 500,000+
1996: 427,500
2000: 400,378
2005: 396,010
2009: 404,005
להלן גרף התפתחות האוכלוסייה ביישוב:
קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
לפי הרשות לסטטיסטיקה של האיחוד האירופי, 27.8% מתושבי טאלין אינם אזרחי אסטוניה או מדינות האיחוד האירופי.
יהודי טאלין

ערב פרוץ מלחמת העולם השנייה היו בטאלין כ-1,000 יהודים. הצבא הגרמני הגיע לטאלין כחודש לאחר מבצע ברברוסה. בזמן זה הצליחו כ-400 יהודים לברוח למרכזה וכך ניצלו. האחרים נרצחו על ידי הגרמנים ומשתפי פעולה אסטונים תוך זמן קצר וכן בשאר ערי אסטוניה עד כי במסמך המסכם של ועידת ואנזה תוייגה אסטוניה כ"נקייה מיהודים" (Judenfrei). בית הכנסת בטאלין נהרס במלחמה.
עם תום המלחמה חזרו היהודים לטאלין אבל בתקופת השלטון הקומוניסטי לא היו להם כל מוסדות. המפנה החל עם התחלת עצמאות אסטוניה. נפתח בית ספר יהודי ובית כנסת באותו בניין.
ב-26 במאי 2007 נפתח בית הכנסת החדש בטאלין בטקס בהשתתפות הרב יונה מצגר, שמעון פרס ונשיא אסטוניה. בית הכנסת נבנה בתרומת נדבן יהודי, צמודים לו מוזיאון יהודי אסטוניה ומוסדות הקהילה.
פרשה עלומה מתקופת השואה הקשורה לטאלין היא פרשת משלוח 73. ב-15 במאי 1944 יצא ממחנה דראנסי משלוח מס' 73. זה היה המשלוח היחידי משם שיועד למדינות הבלטיות. המשלוח כלל 878 איש. בריגה הופרדו מהם כ-600 איש והוצעדו לפורט התשיעי. השיירה המשיכה לטאלין שם הורדו כ-300 איש מהם 34 נשלחו למחנה שטוטהוף והשאר נלקחו לבית הסוהר פאטאריי (Patarei) שם נרצחו. מכל המשלוח הזה שרדו 22 איש. אבן זיכרון למשלוח 73 נמצאת ליד בית הסוהר פאטאריי עם כיתוב בצרפתית ואסטונית[דרושה הבהרה].
תחבורה > שדה תעופה

בטאלין ממוקם נמל התעופה הבינלאומי על שם לנארט מרי (1929–2006), נשיא אסטוניה בשנים 1992–2001.
תחבורה > רכבות

קווי-הרכבת הפנים-ארציים מקשרים את טאלין לטרטו, רקוורה, נרבה ופרנו. הקו הבינלאומי היחיד מקשר את הבירה האסטונית למוסקבה.
תחבורה > מעבורות

מעבורות מקשרות את טאלין ליעדים הבאים:
הלסינקי (פינלנד)
סטוקהולם (שוודיה)
רוסטוק (גרמניה)
אוונאנמאה (פינלנד)
איי אולנד (פינלנד)
הערות שוליים

↑  Historic Centre (Old Town) of Tallinn, UNESCO World Heritage Convention
↑  הופצצו טאלין, ריגה וליבוי, המשקיף, 25 ביוני 1941
↑  ההאבקות האכזרית נמשכך ללא הכרעה, דבר, 14 באוגוסט 1941
↑  השמדת סכר הדנייפרא-בידה גדולה. על בריטניה ואמריקה למלא את החסר!, דבר, 31 באוגוסט 1941
↑  הגרמנים אומרים כי ניתקו קו לנינגראד-מוסקוה, דבר, 31 באוגוסט 1941
↑  מוסקוה מודיעה על פינו טאלין, אמר, 3 בספטמבר 1941
↑  טאלין בצפון - אודסה בדרום שני האגוזים שהגרמנים והרומנים משברים בהם שיניהם, הַבֹּקֶר, 25 באוגוסט 1941
↑  כתבה על סגירת קו-הרכבת טאלין-פטרסבורג באתר סוכנות החדשות הרוסית
| --- | --- |
בקרת זהויות :  NLI: 987007564231805171  BNE: XX453073  BnF: cb119426731 (data)  GND: 5093293-7  ISNI: 0000 0004 0396 7508  LCCN: n79065462  MusicBrainz: 883b7693-6382-4252-88f1-097718bf7e9c  NARA: 10045246  NKC: ge131037  SUDOC: 027370275  VIAF: 160461922   WorldCat (עם VIAF): 160461922 
סלע זיכרון לשיקום עצמאות אסטוניה בטאלין
עמוד הניצחון במלחמת העצמאות של אסטוניה (1918–1920) בטאלין
מבט מכיכר העירייה של טאלין לעבר בניין העירייה
בית הכנסת בטאלין
אבן זיכרון ל'משלוח 73' ב־1944 בטאלין
טאלין – מבט לעיר מהים
מורטל קומבט – דמויות

לוגו המשחק הראשון
סדרת משחקי הלחימה מורטל קומבט מציגה מגוון רחב מאוד של דמויות אשר ניתן לשחק בהן. הסדרה מתרחשת ביקום בדיוני הכולל בתוכו שש ממלכות שנוצרו בידי האלים הבכירים. אותם אלים בכירים הקימו גם את טורניר מורטל קומבט מתוך מטרה להקטין את כמות המלחמות בין הממלכות. משחק מורטל קומבט הראשון הציג טורניר לחימה שתוצאותיו יכולות להביא להשמדתה של ממלכת הארץ אם תפסיד פעם אחת נוספת.
לוחמי ממלכת הארץ הצליחו להביס את גורו אלוף הטורניר ואת מארח הטורניר שאנג טסונג, אך הדבר הוביל את שאנג טסונג לחפש דרכים אחרות להשמיד את ממלכת הארץ. מאז, כל משחק הציג בן אנוש אחר אשר רצה לכבוש את הממלכות ובכך להפר את חוקי הטורניר. עלילת המשחק "מורטל קומבט: ברית קטלנית" (2002) הביאה לכריתת ברית בין המכשפים שאנג טסונג וקואן צ'י, שהצליחו בתוכניתם להרוג את משתתפי הטורניר ב"מורטל קומבט: הטעיה" (2004), אך אלה חזרו לחיים מאוחר יותר ב"מורטל קומבט: ארמגדון" (2006). המשחקים "מורטל קומבט" (2011), "מורטל קומבט אקס" (2015) ו"מורטל קומבט 11" (2019) מביאים קו עלילתי מאותחל המגולל את אירועי העבר בדרך שונה, וקופץ בזמן כ-25 שנים לאחר מכן.
דמויותיהם של שאנג טסונג, סאב זירו וגורו מדורגות במקומות ה-97, 85 ו-67, בהתאמה, ברשימת 100 הנבלים הגדולים ביותר במשחקי וידאו, לפי IGN.
דמויות שהוצגו במשחק "מורטל קומבט" הראשון (1992)

דמויות שחקן: ליו קאנג, ג'וני קייג', סוניה בלייד, ריידן, קיינו, סקורפיון, סאב זירו.
דמות חבויה: רפטייל (מופיע לשנייה לאחר 25 ניצחונות רצופים).
בוסים: גורו, שאנג טסונג.
מלכודות מוות: "הבור" (הפלה מגשר למיטת קוצים).
דמויות שהוצגו במשחק "מורטל קומבט II" ‏(1993)

דמויות חוזרות: לו קאנג, ג'וני קייג, ריידן, שאנג טסונג, סקורפיון וסאב-זירו.
דמויות חדשות: קונג לאו, ג'אקס, קיטאנה, מילינה, רפטייל ובאראקה.
דמויות חבויות: ג'ייד, סמוק ונוב סאיבוט.
בוסים: קינטארו, שאו קאהן.
מלכודות מוות: "הבור 2" (הפלה לתהום וריסוק על האבן), "הקבר" (זריקה לתקרה מכוסה קוצים), "בריכת המוות" (זריקה לבריכה מלאה חומצה).
דמויות שהוצגו במשחק "מורטל קומבט 3" ועדכוניו "אולטימייט מורטל קומבט 3", "מורטל קומבט טרילוגי" (1995-‏1996)

דמויות חוזרות: לו קאנג, קונג לאו, סוניה בלייד, ג'אקס, שאנג טסונג, קיינו, סמוק (סייבורג), סאב-זירו.
דמויות חדשות: סטרייקר, נייטוולף, סינדל, סיירקס, סקטור, שיבה וקאבאל.
דמויות נוספות (UMK3): קיטאנה, מיילינה, ג'ייד, סאב-זירו המקורי, סקורפיון, רפטייל.
דמויות חבויות (UMK3): ארמאק, ריין, סמוק (אנושי) ונוב סאיבוט.
דמויות נוספות (Trilogy): ג'וני קייג', ריידן, באראקה, קמיליון (דמות חבויה).
בוסים (Trilogy): גורו, קינטארו, מוטארו, שאו קאהן.
מלכודות מוות: "הבור 3" (זריקה לקוצים מכניים), "מגדל הפעמון" (זריקה לקוצים בתחתית המגדל), "רכבת תחתית" (זריקה לפסים והרכבת דורסת את היריב), "מאורתו של סקורפיון" (זריקה ללבה).
דמויות שהוצגו במשחק "מורטל קומבט 4" (1997)

דמויות חוזרות: לו קאנג, ג'וני קייג, סוניה בלייד, ג'אקס, ריידן, סקורפיון, סאב-זירו ורפטייל.
דמויות חדשות: קאי, פוג'ין, שינוק, קוואן צ'י, רייקו, ג'ארק וטניה.
דמויות חבויות: גורו ונוב סאיבוט.
דמויות נוספות (Gold): קונג לאו, קיטאנה, מיילינה, באראקה, סיירקס וסקטור כדמות חבויה.
מלכודות מוות: "כלא" (זריקה למאוורר קטלני), "מאורתו של גורו" (גרסה תלת־ממדית לשלב המשחק הראשון, רק שנוספו לו קוצים בתקרה).
דמויות שהוצגו במשחק "מורטל קומבט: ברית קטלנית" (2002)

דמויות חוזרות: קונג לאו, ג'וני קייג', סוניה בלייד, ג'אקס, קיטאנה, ריידן, שאנג טסונג, קוואן צ'י, קיינו, סקורפיון, סאב-זירו, רפטייל, סיירקס, סקטור ונוב סאיבוט.
דמויות חדשות: בו ראי צ'ו, לי מיי, קנשי, פרוסט, מוקאפ, מבאדו, ניטארה, דראהמין, סו האו, סארינה ובלייז.
בוס: מולוך. 
מלכודות מוות: "אמבטיית החומצה" (גרסה תלת־ממדית לרקע "בריכת המוות" מהמשחק השני).
דמויות שהוצגו במשחק "מורטל קומבט: הטעיה" (2004)

דמויות חוזרות: לו קאנג, נייטוולף, קנשי, ריידן, בו ראי צ'ו, לי מיי, סאב-זירו, סינדל, מילינה, ג'ייד, טניה, באראקה, קאבאל, סקורפיון, ארמאק ונוב-סמוק.
דמויות חדשות: שוג'ינקו, אשרה, דאירו, דאריוס, האביק, הוטארו, קוברה וקירה.
בוס: אונאגה.
דמויות נוספות (Unchained): ג'אקס, קיטאנה, שאו קאהן, גורו, בלייז ופרוסט.
דמויות שהוצגו במשחק "מורטל קומבט: ארמגדון" (2006)

דמויות שחקן:
סקורפיון, סאב-זירו, רפטייל, ריין, ארמאק, קמיליון (זכר), נוב סאיבוט, סמוק, סיירקס, סקטור, סטרייקר, קאבאל, דאירו, ג'ארק, דאריוס, רייקו, פוג'ין, בו ראי צ'ו, מבאדו, הוטארו, נייטוולף, מוקאפ, ג'וני קייג', קיינו, ג'אקס, קאי, קנשי, שוג'ינקו, סו האו, קוברה, קמיליון (נקבה), לו קאנג, קונג לאו, שאנג טסונג, קוואן צ'י, שינוק, ריידן, סוניה בלייד, קיטאנה, מילינה, ג'ייד, אשרה, טניה, לי מיי, פרוסט, סינדל, ניטארה, קירה, סארינה, שיבה, באראקה, מוטארו, האביק, דראהמין, מולוך, מיט, קינטארו, גורו, שאו קאהן, אונאגה, בלייז.
דמויות חדשות: טייבן, דאיגון.
דמויות שהוצגו במשחק "מורטל קומבט נגד יקום DC"‏ (2008)

דמויות מורטל קומבט:
לו קאנג, סוניה בלייד, ג'אקס, ריידן, קיטאנה, שאנג טסונג, קיינו, באראקה, סקורפיון, סאב-זירו.
דמויות יקום DC:
סופרמן, באטמן, גרין לנטרן, וונדר וומן, פלאש, קפטן מארוול, לקס לות'ר, הג'וקר, קאטוומן, דארקסייד ודת'סטרוק.
דמויות שהוצגו במשחק "מורטל קומבט" (2011)

דמויות חוזרות: לו קאנג, קונג לאו, ג'וני קייג', סוניה בלייד, ג'אקס, סטרייקר, נייטוולף, ריידן, סאב זירו, סמוק, קאבאל, קיטאנה, מילינה, ג'ייד, שאנג טסונג, סינדל, באראקה, שיבה, קיינו, סקורפיון, רפטייל, ארמאק, נוב סאיבוט, סקטור, סיירקס (קיברנטיים).
דמויות להורדה: פרדי קרוגר, קרייטוס, ריין, קנשי טקהשי.
בוסים: שאנג טסונג, קינטארו, שאו קאהן.
בוסים סודיים: רפטייל, ג'ייד, סמוק, נוב סאיבוט (גרסאות קלאסיות).
דמויות במגדל האתגרים: גורו, רפטייל וסקארלט קיברנטיים, ג'וני קייג' ללא עור, סקורפיון מהגיהנום. 
דמויות בגרסת הסיפור: סיירקס וסקטור אנושיים.
דמויות שהוצגו במשחק "מורטל קומבט X‏" (2015)

דמויות חוזרות: לו קאנג, קונג לאו, ג'וני קייג', ג'אקס, סוניה בלייד, קיטאנה, קנשי, ריידן, קיינו, מילינה, שינוק, סקורפיון, סאב-זירו, רפטייל, ארמאק, גורו.
דמויות חדשות: ד'בורה, פרה-תור, קאסי קייג', קוטאל קאהן, ג'קי בריגס, טאקידה טאקאהאשי, קונג ג'ין, ארון בלאק.
דמויות חבויות: קוואן צ'י, סייבר סאב זירו.
דמויות להורדה: טניה, טרמור, בו ראי צ'ו, טרייבורג, ג'ייסון וורהיס, הטורף, פני-עור, הנוסע השמיני.
בוס: שינוק מושחת.
בוס סודי: "סאב זירו" שחור (הבכור, בי האן).
יריבים רק בגרסת הסיפור: ריין, סינדל (זומבית), בראקה.
דמויות שהוצגו במשחק "מורטל קומבט X‏" (2015) > דמויות מיוחדות בגרסת הסמארטפון

יריב סודי: רפטייל (קלאסי, MK4).
דמויות פרס: שאו קהן, דרקונים שחורים- קבאל, קיינו, טרמור.
דמויות שהוצגו במשחק "מורטל קומבט 11" (2019)

דמויות חוזרות: לו קאנג, קונג לאו, ג'וני קייג', ג'אקס, קיטאנה, ג'ייד, ריידן, קאסי קייג', ג'קי בריגס, קוטאל קאהן, ארון בלאק, שאו קאהן, קאבאל, קיינו, באראקה, ד'בורה, פרוסט, סקרלט, סקורפיון, סאב-זירו, נוב סאיבוט.
דמויות חדשות: גיראס, קולקטור, סטריון.
בוסים: קרוניקה.
יריבים בגרסת הסיפור בלבד: סיירקס, סקטור.
דמויות להורדה: Kombat Pack 1: שאנג טסונג, נייטוולף, סינדל, המחסל, הג'וקר, ספון. Aftermath: פוג'ין, שיבה, רובוקופ. Kombat Pack 2: מילינה, ריין, ג'ון רמבו.
דמויות במשחק "מורטל קומבט 1" (2023)

דמויות חוזרות: סוניה, ריידן, לו קנג, קיינו, ג'וני קייג', סקורפיון, בי האן, שנג טסונג, מילנה, קיטנה, ג'קס, קנג לאו, סמוק, טניה, לי מיי, קוואן צ'י, שאו קהאן, סינדל, מוטרו.
דמויות אורח מקומיקס: פיסמייקר, אומני-מן, הומלנדר.
הערות שוליים

↑  97. Shang Tsung
↑  85. Sub Zero
↑  Goro
אמונים

ערך זה עוסק במושב בישראל. אם התכוונתם למשמעות אחרת, ראו .
| --- | --- |
שלט הכניסה למושב
מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎31 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,038 תושבים
    - מתוכם, תושבי ישראל: 1,008 תושבי ישראל
 מפת מיקום  מפה דינמית   (למפת השפלה מוגדלת) אמונים(למפת השפלה רגילה) אמונים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמונים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמונים31°44′37″N 34°40′34″E﻿ / ﻿31.7436754664998°N 34.676248088223°E﻿ / 31.7436754664998; 34.676248088223  heמפת היישובים של מועצה אזורית באר טוביה באדום - אמונים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

אֱמוּנִים הוא מושב באזור הדרום, כ-3.5 קילומטרים מהעיר אשדוד. מושב אמונים שייך למועצה האזורית באר טוביה, וממוקם ליד היישובים שדה עוזיהו, גבעתי ועזר.
השם אמונים הוא סמלי ולקוח מהמקרא, מספר תהילים, פרק ל"א, פסוק כ"ד: "אֶהֱבוּ אֶת ה' כָּל-חֲסִידָי אֱמוּנִים נֹצֵר ה' וּמְשַׁלֵּם עַל יֶתֶר, עֹשֵׂה גַאֲוָה".
היסטוריה

היישוב הוקם בשנת 1950 על ידי עולים ממצרים על אדמות הכפר בית דראס. נקרא תחילה אשדוד ג'. בשנה הראשונה תנאי המחיה היו קשים עקב קשיי אספקה, העדר שירותים בסיסיים כגון חיבור לרשת המים, כביש למושב ושירותי רפואה, כך למשל שקילת התינוקות בוצעה בצרכניה. ב-1952 הצטרפו אליהם 5 משפחות מרומניה, וב-1954 הצטרפו אליהם כעשרים משפחות עולים ממרוקו. בקיץ 1955 הוכנה התשתית לחיבור המושב לרשת החשמל. באותה תקופה משק המושב התבסס על חקלאות ירקות.
בשנת 1957 עמד המושב בפני חרפת רעב עקב חובות שהצטברו, חברת מקורות ניתקה את אספקת המים, וקופת חולים כללית סגרה את המרפאה במושב. נחתם הסכם שעבוד הכנסות המושב לסוכנות תמורת אשראי וציוד. בשנת 1961 עמד המושב בפני התפרקות, מזכיר המושב נעצר בשל חובות היישוב, התושבים איימו לעזוב את היישוב בשל אי יכולת להתפרנס.
בשנות ה-70 תוכננה בניית בתים חדשים במקום בתי המושב שנבנו בשנות ה-50. התוכנית נתקלה בקשיים והופסקה.
בשנות ה-90 הוקמה בשכונת בנים ממשיכים. בשנות ה-2020 פועלים במושב עסקי תיירות כגון מסעדות, צימרים ויקבים.
היסטוריה > אמונים ב-1950

עבודה בשדות
חתונה במושב
מכולת במושב
שקילת תינוק בצרכניה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מיכל יעקב יצחקי, הלוחם, באתר ישראל היום, 4 במאי 2017
↑  מושב אמונים, דבר, 18 באפריל 1956
↑  יוסף משיח הולך למושב, מעריב, 6 במרץ 1951
↑  "אמונים" מושב עולים מתפתח, דבר, 26 באוגוסט 1955
↑  צבי רפלנסקי, תקוות ואכזבות במושב עולים, זמנים, 17 בנובמבר 1954
↑  אנשי מושב אמונים הפגינו דרישותיהם בסוכנות, חרות, 21 במאי 1957
↑  מתישבי אמונים איבדו אמונם בכל, מעריב, 24 בפברואר 1961
↑  שוחרר מזכיר אמונים, קול העם, 31 במרץ 1961
↑  דובר הסוכנות מגיב: מתיישבי אמונים אשמים במשבר הפוקד אותם, שקעו בחובות ע״י פיתוח מוגזם של הלול , הארץ, 24 בפברואר 1961
↑  נכשלה תכנית בנייה ב־4 מושבים בדרום, דבר, 11 בדצמבר 1974
↑  צו מניעה נגד מושב אמונים, באתר גלובס, 1 במרץ 1998
| --- | --- |
בקרת זהויות :  NLI: 987007351698305171  BnF: cb135085013 (data)  VIAF: 5951149619457604010006   WorldCat (עם VIAF): 5951149619457604010006
סטמפורד ברידג'

| --- | --- |

 כתובת:  Fulham Road, London, SW6 1HS 
 מיקום:  לונדון, אנגליה
 קואורדינטות:  51°28′54″N 0°11′28″W﻿ / ﻿51.481666666667°N 0.19111111111111°W﻿ / 51.481666666667; -0.19111111111111
 תקופת הפעילות:  1877–הווה (כ־148 שנים)
 בעלים:  Chelsea Pitch Owners
 מפעיל:  צ'לסי
 משטח:  דשא
 אדריכל:  ארצ'יבלד לייטץ' (1877)
 קבוצות:  צ'לסי
 מושבים:  41,663
 ממדי משטח:  100 × 68 מטר
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקססטמפורד ברידג'(למפת לונדון רגילה) קנט סארי בר. בקי. הרטפורדשייר אסקססטמפורד ברידג'(למפת רובע האמרסמית' ופולהאם רגילה) סטמפורד ברידג'(למפת רובע האמרסמית' ופולהאם מוגדלת) סטמפורד ברידג'  he tabBackground:;tabBorder:#aaa;defaultTab:0;
 
סטמפורד ברידג' (באנגלית: Stamford Bridge) הוא אצטדיון כדורגל ברובע האמרסמית' ופולהאם שבלונדון, ומשמש כמגרשה הביתי של צ'לסי. האצטדיון מכיל 41,663 מקומות והוא אצטדיון הכדורגל החמישי בגודלו בלונדון (אחרי אצטדיון ומבלי, האצטדיון האולימפי, אצטדיון האמירויות ואצטדיון טוטנהאם הוטספר).
האצטדיון נפתח בשנת 1877, והיה בשימוש בעיקר לאתלטיקה עד 1904 כאשר נרכש על ידי בעלים חדשים שרצו למשוך אליו קבוצת כדורגל מקצועי, וצ'לסי החלה לעשות בו שימוש ב-1905 עם הקמתה. בתחילה תכולת האצטדיון הייתה כ-100,000 צופים, והיה האצטדיון השני בגודלו באנגליה עד אשר נבנה אצטדיון ומבלי. עם השנים, ולאחר שעוצב מחדש, קטנה תכולתו של האצטדיון עד שהגיע לתכולתו כיום.
בעתיד צפוי האצטדיון להיהרס ועל חורבותיו יבנה אצטדיון חדש בן כ-60,000 מקומות ישיבה.
מקור השם

ממפות מהמאה ה-18 ניתן לראות את מסלולו של "ערוץ סטנפורד", יובל של נהר התמזה, הזורם לאורך נתיב שכיום הוא מסילת הברזל העוברת צמוד לגב היציע המזרחי של האצטדיון. מעל יובל זה היו שני גשרים: גשר סנפורד בדרך פולהאם (לעיתים מכונה גשר צ'לסי הקטן) וסטנברידג' בדרך קינג, כיום ידוע כגשר סטנלי.
ערוץ סטנפורד, גשר סנפורד וסטנברידג' תרמו בדרך כלשהי לשם האצטדיון, ואף על פי שלשם יש גם קשר לקרב הידוע כקרב גשר סטמפורד ביורקשייר, שבו ניצח המלך הרולד גודווינסון את הויקינגים ב-1066 זמן קצר לפני שהובס על ידי הנורמנים בקרב הייסטינגס.
היסטוריה

צ'לסי היא הקבוצה היחידה ששיחקה באצטדיון אחד, הסטמפורד ברידג'. הסטמפורד ברידג' נפתח ב-1877 כבית לקבוצת האתלטיקה של לונדון, והיה רק בשביל המטרה הזאת. ב-1904 האחים גאס וג'וסף מירס קנו את האצטדיון במטרה שהאצטדיון יארח משחקי כדורגל. האצטדיון הוצע לפולהאם אבל הם סירבו. האחים מירס חשבו למכור את האצטדיון לחברת רכבות. האדריכל ארצ'יבלד לייטץ' שעיצב את האצטדיונים האייברוקס, הסלטיק פארק והאמפדן פארק הושכר במטרה לבנות את האצטדיון.
אצטדיון הסטמפורד ברידג' עוצב כמו קערה, והיה בעל תכולה של 100 אלף צופים. בשנות ה-30 נבנתה מדרגה בצד הדרומי של האצטדיון וגג שכיסה חמישית מהיציע. בסופו של דבר זה נודע בשם "Shed End", הבית של אוהדי צ'לסי הכי נאמנים וקולניים, בעיקר בשנות ה-60, ה-70 וה-80.
במהלך שנות ה-60 וה-70, צ'לסי תכננה לבנות אצטדיון בעל 50 אלף מקומות ישיבה. העבודה החלה ביציע המזרחי בתחילת שנות ה-70, אך העלויות הגבוהות שכמעט גרמו לצ'לסי לפשוט את הרגל הובילו להפסקת העבודות ולמכירת הבעלות על השטח. אחרי מאבק משפטי ארוך, רק באמצע שנות ה-90 העתיד של האצטדיון היה מובטח והעבודות התחדשו. החלקים הצפוניים, המערביים והדרומיים הפכו למקומות ישיבה והובאו יותר קרוב למגרש.
הבעלות על הסטמפורד ברידג' ועל זכויות השם צ'לסי שייכות לארגון ה-"Chelsea Pitch Owners" שבו האוהדים מחזיקים במניות. ה-CPO נוצר כדי שהאצטדיון לא ימכר בשנית. משמעות הדבר היא שלא ניתן להעביר את הקבוצה למקום אחר ולהמשיך להשתמש בשם Chelsea FC.
משחקים בינלאומיים

11 בדצמבר 1909: אנגליה 9 - 1 הולנד
5 באפריל 1913: אנגליה 1 - 0 סקוטלנד
20 בנובמבר 1929: אנגליה 6 - 0 ויילס
7 בדצמבר 1932: אנגליה 4 - 3 אוסטריה
11 במאי 1946: אנגליה 4 - 1 שווייץ
25 במרץ 2013: ברזיל 1 - 1 רוסיה
העשור השני של המאה ה-19

משמאל למעלה, עם כיוון השעון:: ב-1815 נערך קרב ווטרלו אשר היה לקרב המכריע שהביא דה פקטו לסיום המלחמות הנפוליאוניות והוביל לנפילת האימפריה של נפוליאון ; פלישתו של נפוליון לרוסיה ב-1812 הייתה לאבן דרך במלחמות הנפוליאוניות אשר בעקבות הפלישה הצטמצמו צבאותיה של צרפת ובעלות בריתה באופן מהותי ; במהלך העשור הומצא הסטטוסקופ, כאשר אב הטיפוס הראשון פותח על ידי הממציא הצרפתי רנה לאנק. המצאתו הוכחה כחידוש ששינה את תהליכי האבחנה הרפואיים ומדעי הרפואה באופן כללי ; בשנת 1815 מתפרץ הר הגעש טמבורה בהתפרצות הגעשית הגדולה ביותר במהלך ההיסטוריה המתועדת, אשר גרמה ליותר מ-90 אלף מקרי מוות, לרעב כבד, ולסדרת חורפים קשים במיוחד במהלך השנים הבאות, במהלך תקופה שזכתה לכינוי שנה ללא קיץ. ההשפעה הגלובלית של האירוע גרמה לכך שזו נחשבת להתפרצות הגעשית המשפיעה ביותר והגרועה ביותר בהיסטוריה ; מלחמת 1812 נערכת באמריקה הצפונית בין ארצות הברית לבריטניה על רקע המלחמות הנפוליאוניות בין בריטניה לצרפת. ארצות הברית ניסתה לנצל את מעורבותה המוגברת של בריטניה באירופה על מנת לפלוש לקנדה ; השביט הגדול של שנת 1811 (אנ') היה גלוי לעין הבלתי מזוינת במשך כ-9 חודשים ; תאוריית הצבעים של גתה פותחה בגרמניה ופורסמה לראשונה במהלך העשור ; לאחר שהטכנולוגיה פותחה בעשור הקודם, בעשור זה תאורת הגז החלה להיות מיושמת באופן נרחב במערכות עירוניות ברחבי העולם, ובעיקר כפנסי רחוב.
העשור השני של המאה ה-19 הוא העשור שהחל ב-1 בינואר 1810 והסתיים ב-31 בדצמבר 1819.
בעשור זה נמצאים בעיצומם מספר תהליכים בולטים.
באירופה, קונגרס וינה חותם את סיומן של המלחמות הנפוליאוניות בהפסד צרפתי, ומגדיר מחדש את יחסי הכוחות באירופה, בניסיון לבלום את מגמת הליברליזציה שקידמה צרפת של אחרי המהפכה הצרפתית, ולהחזיר את העוצמה הפוליטית למלוכה.
באמריקה הלטינית מתחיל גל של דה-קולוניזציה והשתחררות של מדינות לאום מהאימפריות האירופאיות.
באסיה רצף ניצחונות מהיר מעביר לידי האימפריה הבריטית את מרבית שטח תת היבשת ההודית.
מבחינה טכנולוגית, בעשור זה מתחיל השימוש בספינות הקיטור ומודגמת הנסיעה הביצועית הראשונה של קטר הקיטור.
אירועים בולטים בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים בעולם > מלחמות

1803 - 1815: המלחמות הנפוליאוניות - סדרה של עימותים עולמיים שהתרחשו בעיקר באירופה, אך גם במזרח-התיכון, צפון אפריקה והאוקיינוס האטלנטי. בכל אחד מהם עמדה צרפת מול קואליציה משתנה של בעלות-ברית, שהתנגדו למסעות הכיבושים שערכה. המלחמות נמשכו עם הפוגות קצרות עד שנת 1815. הן שינו ללא היכר את הצבאות האירופאיים, ונערכו בקנה-מידה רחב שלא נודע כמוהו, בעיקר בשל שיטת גיוס חובה להמונים שאומצה לראשונה.
1813-1894: מלחמת רוסיה–פרס - אחת המלחמות הרבות בין האימפריה הפרסית לבין רוסיה הקיסרית, אשר החלה כמחלוקת טריטוריאלית. המלחמה הסתיימה בשנת 1813, בתיווך בריטי, כאשר פרס ויתרה על גאורגיה לטובת רוסיה הקיסרית, וכן על השטחים באזור דאגסטן, וחלקים מארמניה.
1810 - 1821: מלחמת העצמאות של מקסיקו - במלחמה השיגה מקסיקו את עצמאותה משלטון האימפריה הספרדית, ששלט בה 300 שנים (משנת 1521). המלחמה החלה כמרידת איכרים כנגד אדוניהם, והסתיימה בעצמאותה של מקסיקו.
מלחמת העצמאות הצ'יליאנית (1810 - 1821) -
1818-1811: המלחמה הווהאבית-עות'מאנית – לאחר שבעשור הקודם החלו הסעודים לכבוש שטחים של האימפריה העות'מאנית, מביסים העות'מאנים את בית סעוד, משיבים לידיהם את השטחים שנכבשו, ומביאה את הממלכה הסעודית הראשונה לקיצה, זמנית.
1812 - 1815: מלחמת 1812 - מלחמה שהתרחשה בצפון אמריקה בין ארצות הברית לבריטניה על רקע המלחמות הנפוליאוניות בין בריטניה לצרפת. ארצות הברית ניסתה לנצל את מעורבותה המוגברת של בריטניה באירופה ולפלוש לאמריקה הבריטית (קנדה). האמריקאים פלשו לקנדה ארבע פעמים, ובתגובה הבריטים פשטו על ערים שונות על חופי ארצות הברית, בהם גם הבירה וושינגטון.
1813: הפלישה הבורמזית – ממלכת בורמה כובשת את ממלכת מניפור ושטחים נוספים המקרבים אותם לשטחי הבריטים בבנגל. בהמשך העשור ממשיכים הבורמזים בהתקפותיהם ומנסים, ללא הצלחה בשלב זה, לכבוש את גם ממלכת אסאם.
1820-1813: השתלטות הסיקים על פנג'אב (אנ') – אימפריית הסיקים מנצחת במספר קרבות ומשתלטת על שטחים נוספים במרכז אסיה.
29.6.1815-20.5.1815: המלחמה הברברית השנייה – לאחר ניצחון של ארצות הברית במלחמה הברברית הראשונה, מנצלים שליטי טריפוליטניה, אלג'יריה ומרוקו את מלחמת 1812 כדי לקרוא תגר על תוצאות המלחמה. המלחמה השנייה מסתיימת בהסכם שלום שהאמריקאים כופים על שליטי צפון אפריקה, הסכם המסדיר את זכותם של האמריקאים לתנועה חופשית בים התיכון, ללא דמי חסות.
1818-1817: מלחמת בריטניה-מראטה השלישית (אנ') – עשורים של מתיחות ומאבקים בין האימפריה המראטהית לאימפריה הבריטית מסתיימים ברצף ניצחונות בריטי מהיר, המוביל להשתלטות בריטניה על שטחי האימפריה והשלמת כיבושה של עיקר שטחה של תת היבשת ההודית.
1819-1817: מלחמת זולו–נדוואנדווה (אנ') – תחת המלך שאקה, מתאחדים תחת בני הזולו מספר שבטים, שיוצרים את ממלכת זולו ומנצחים את שבט הנדוואנדווה, הדומיננטיים באזור עד אותה עת. השתלטותם של הזולו על האזור גורמת לנדידת שבטים המשפיעה על המרקם החברתי גם באזורים סמוכים לא מעטים.
אירועים בולטים בעולם > סכסוכים פנימיים

1818-1816: מלחמת סמינולה (אנ') – ברית בה שבט סמינולה (אנ') האמריקאי ועבדים אפרו-אמריקאים נמלטים נלחמים בצבא ארצות הברית במטרה להגן על שטחיהם בפלורידה.
אירועים בולטים בעולם > אירועים פוליטיים בולטים

1810: לאחר פלישת נפוליאון לספרד, מפסיקות חלק מהמושבות באמריקה הלטינית להעביר את המס הקבוע לאימפריה הספרדית. בהדרגה מצטרפות לכך טריטוריות נוספות. זהו צעד משמעותי של דה-קולוניזציה מהאימפריה הספרדית.
19 באפריל 1810: תושבי ונצואלה מדיחים את המושל הספרדי
1810: צ'ינג שי, בראש הצי הפיראטי הגדול בהיסטוריה, מקבלת את ההסכם מצד שלטון צ'ינג, ומפרקת את הצי בתמורה לחנינה לכלל הפיראטים בצי.
1815-1810: המהפכה הסרבית – ההתקוממות הסרבית מין העשור הקודם דוכאה בשנת 1813 על ידי האימפריה העות'מאנית, אולם חודשה בשנה שלאחר מכן והסתיימה לבסוף באוטונומיה חלקית שנתנו העות'מאנים לסרבים, נסיכות סרביה.
14 בינואר 1813: אמנת קיל - דנמרק מסכימה להעביר את נורווגיה לשוודים, בתמורה לפומרניה.
1813: בעקבות התחזקותם הפוליטית של הנוצרים האוונגליסטים באנגליה, והאימפריה הבריטית מסירה את הגבלתה על פעילות מיסיונרית, וזו גורמת להשפעה נוצרית ברבות מהקולוניות הבריטיות.
1814: בריטניה חותמת חוזה עם פרס לפיו הצבא הבריטי יסייע לפרס במידה ותותקף על ידי מעצמה אירופית.
1815: קונגרס וינה - מגדיר מחדש את מאזן הכוחות באירופה בתום המלחמות הנפוליאוניות.
1815 ואילך: הקונצרט של אירופה (אנ') - כינוי לתקופה בה מעצמות אירופה יוצרות "מאזן עוצמה" בניסיון להבטיח רסטורציה. המעצמות מנסות לקבל בהסכמה משותפת את ההחלטות החשובות ביותר לגורל אירופה.
22 בפברואר 1819: ספרד מוכרת את פלורידה לארצות הברית.
בסוף העשור מגמה ליברלית באימפריה הרוסית שהחלה תחת שלטונו של אלכסנדר הראשון, מתהפכת, נגנזים הניסיונות לקדם חוקה, ומהלכים של חינוך ציבורי והשכלה גבוהה שקודמו באימפריה מתבטלים. ספרי מדע המתבססים על רציונליזם נאסרים לשימוש רשמי, ויוצאת הוראה להתבסס אך ורק על ספרי קודש.
לאורך העשור המדינות הצעירות של אמריקה הלטינית מנסות לכונן משטר רפובליקאי ומכוננות חוקות, כאשר חלק מחוקות אלו מציגות רעיונות מתקדמים יחסית לתקופה הנוגעים לזכויות אזרח. עם זאת, משטרים ראשוניים אלו סובלים מחוסר יציבות ולא מעריכים ימים, ובהדרגה מתחזק מעמדן של אליטות מקומיות חדשות שנכנסות לחלל הריבוני והריכוזי שמותירים אחריהם הספרדים, ונוצרות מסורות ראשוניות של רפובליקות היברידיות.
אירועים בולטים בעולם > קולוניאליזם ואימפריאליזם

20 בפברואר 1810 – הרוסים מדיחים את סולומון השני, מלך אימרתי, ומספחים את ממלכת אימרתי לאימפריה הרוסית.
1819 – האימפריה הבריטית משתלטת על האימפריה המראטהית, האימפריה הראג'פוטית וממלכת קאנדי (אנ') ובכך משלימה את שליטתה על מרבית תת-היבשת ההודית.